Namangan viloyati Uychi tumanida faoliyat yuritayotgan fermer Rahimjon Soatov “Uychi paxta tozalash” OAJ bilan tuzilgan kontraktatsiya shartnomasini buzganlikda ayblanmoqda. Bu haqda “Huquq” nashri yozmoqda. Shartnomaga binoan u 38.2 ga yerga paxta ekishi va tegishlicha xom ayosh yetkazib berishi lozim bo‘lgan. Ammo u 29.2 ga yerga chigit, 3.1 ga yerga sholi va 5.9 ga yerga g‘alla ekkan. Sholi va g‘allani u shartnomadan tashqari yetishtirib, bozorda sotishni va naqd daromad ko‘rishni ko‘zlagan. Soatov chigit ekilmagan 9 ga yer uchun paxta yetishtirish bahonasida tumandagi bank filialidan 14.045 mln so‘m miqdoradi imtiyozli kredit ham olgan.Bu faktlar tergov tomonidan aniqlanib, fermer jinoiy javobgarlikka tortildi.